rejauldu/bengali-wikipedia huggingface dataset:
রবার্ট এইচ. ও'ব্রায়েন (১৯০৭–১৯৯৭) একজন ব্যবসায়ী এবং হলিউড এক্সিকিউটিভ ছিলেন, যিনি ১৯৬০-এর দশকে এমজিএমের প্রেসিডেন্ট ছিলেন।  ও'ব্রায়েন প্যারামাউন্ট পিকচার্সের অর্থনৈতিক কর্মকর্তা হিসেবে দশ বছর কাজ করেন, যেখানে তিনি ইউনাইটেড প্যারামাউন্ট থিয়েটার্সের কোষাধ্যক্ষ এবং আমেরিকান ব্রডকাস্টিং-প্যারামাউন্ট থিয়েটার্সের অর্থনৈতিক ভাইস প্রেসিডেন্ট ছিলেন। তিনি ১৯৫৭ সালে এমজিএমে ভাইস প্রেসিডেন্ট এবং কোষাধ্যক্ষ হিসেবে যোগ দেন এবং পরবর্তীতে নির্বাহী ভাইস প্রেসিডেন্ট হিসেবে উন্নীত হন। তিনি মিউটিনি অন দ্য বাউন্টি (১৯৬২) ছবির ব্যর্থতার পর প্রেসিডেন্টের পদ গ্রহণ করেন। ও'ব্রায়েনের নেতৃত্বে এবং প্রযোজনা প্রধান রবার্ট এম. ওয়েইটম্যানের সাথে অংশীদারিত্বে এমজিএম ক্লাসিক ছবির শেষ ধাপের কিছু চলচ্চিত্র তৈরি করে, যার মধ্যে রয়েছে ডক্টর জিভাগো (১৯৬৫), দ্য ডার্টি ডজন (১৯৬৭) এবং ২০০১: এ স্পেস ওডিসি (১৯৬৮)।  তবে, দ্য শুজ অব দ্য ফিশারম্যান এবং আইস স্টেশন জেব্রা-এর মতো ব্যর্থ চলচ্চিত্রগুলোর কারণে ১৯৬৯ সালে তাকে প্রেসিডেন্টের পদ থেকে সরিয়ে দেওয়া হয়। তার পরিবর্তে লুইস এফ. পোলক জুনিয়র প্রেসিডেন্ট হন এবং ও'ব্রায়েনকে চেয়ারম্যান হিসেবে নিযুক্ত করা হয়।  ১৯৬৯ সালের মে মাসে, এমজিএম প্রথম ছয় মাসে ৬ মিলিয়ন ডলারের লোকসানের পথে থাকার কারণে ও'ব্রায়েন চেয়ারম্যানের পদ থেকে পদত্যাগ করেন এবং তার স্থানে এমজিএমের বৃহত্তম শেয়ারহোল্ডার এডগার ব্রনফম্যান সিনিয়র চেয়ারম্যান হিসেবে নিযুক্ত হন।   পুরস্কার   ১৯৬৫ – পায়োনিয়ার অফ দ্য ইয়ার (মোশন পিকচার পায়োনিয়ার্স অ্যাসোসিয়েশন)  ১৯৬৬ – মানবিক পুরস্কার (মার্চ অব ডাইমস এবং অ্যান্টি-ডিফেমেশন লীগ থেকে)  তথ্যসূত্র  বহিঃসংযোগ  বিষয়শ্রেণী:১৯০৭-এ জন্ম বিষয়শ্রেণী:১৯৯৭-এ মৃত্যু বিষয়শ্রেণী:২০শ শতাব্দীর মার্কিন ব্যবসায়ী বিষয়শ্রেণী:মেট্রো-গোল্ডউইন-মেয়ার
Usage  This template places the page in :বিষয়শ্রেণী:দ্রুত অপসারণের যোগ্য.   {{db-xfd|votepage="name of the page"|redirect=yes}}. The votepage parameter is required for all archived TfD, CfD, RfD, and FfD discussions. Omit the first slash in the wiki-name and everything before it. The parameter is optional for AFD and MFD discussions, and is only necessary to indicate the subpage name in umbrella nominations. For RfD discussions, the redirect parameter must be set to "yes" in order for the link to show up correctly. For SfD discussions and pages where discussions are not where they are expected to be (e.g. userboxes in the templatespace at MfD), use the fullvotepage parameter with the entire page name, including namespace.  Use this template if an administrator closed an Articles for deletion or other deletion discussion with a consensus of delete, but the page still needs to be deleted.   See also   *XFD  Db-xfd
গৌরনদী বাংলাদেশের দক্ষিণাঞ্চলের একটি ছোট শহর। এটি বরিশাল বিভাগের অন্তর্গত বরিশাল জেলায় অবস্থিত গৌরনদী উপজেলার প্রধান শহর। প্রশাসনিকভাবে শহরটি  গৌরনদী উপজেলার সদর দফতর। এটি  জনসংখ্যার বিচারে বরিশাল জেলার দ্বিতীয় বৃহত্তম শহর।  ভৌগোলিক উপাত্ত গৌরনদী শহরের অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৮ মিটার।  ইতিহাস ১৭৭৪ সা‌লে  মূলত  গৌরনদী থানা প্র‌তি‌ষ্ঠিত হয়। ১৮০৬ সালে ঢাকা জেলা হতে গৌরনদী ও বুড়ীরহাট থানা তৎকালীন বাকেরগঞ্জ জেলার অন্তর্ভুক্ত করা হয়। ১৮৩০ সালের ৫ মার্চ জেলা ম্যাজিষ্ট্রেট মি. গ্যারেটের সুপারিশে গৌরনদী থানা পালরদী বন্দরে স্থাপিত হয়। ১৯৮২ সালে থানাটি উপজেলায় উন্নীত হয়। তখন গৌরনদীকে উপজেলা সদর করা হয়। পরবর্তীতে ১৯৯৬ সালে গৌরনদী পৌরসভা গঠিত হলে গৌরনদী পৌর শহরের মর্যাদা লাভ করে। গৌরনদী‌তে জেলা করার জন্য  আ‌ন্দোলন চল‌ছে দীর্ঘ বছর, গৌরনদীর সা‌থে মহকুমা সকল এখন জেলায় রুপান্তর করা হয়ে‌ছে। তথ্য টি এম তু‌হিন  প্রশাসন গৌরনদী শহরটি গৌরনদী পৌরসভা দ্বারা পরিচালিত হয় যা ৯টি ওয়ার্ড এবং ১৭টি মহল্লায় বিভক্ত।  ১৬.৮৩ বর্গ কি.মি. আয়তনের গৌরনদী শহরের ১১.৫ বর্গ কি.মি. গৌরনদী পৌরসভা দ্বারা পরিচালিত হয়।  জনসংখ্যার উপাত্ত বাংলাদেশের আদমশুমারি ও গৃহগণনা-২০১১ অনুযায়ী গৌরনদী শহরের মোট জনসংখ্যা ৪২,৪৩৮ জন যার মধ্যে ২১,২০৫ জন পুরুষ এবং ২১,২৩৩  জন নারী। এ শহরের পুরুষ এবং নারী অনুপাত ১০০:১০০৷  শিক্ষা ব্যবস্থা গৌরনদী শহরের স্বাক্ষরতার হার শতকরা ৬৮.৯ শতাংশ।  উচ্চ শিক্ষার জন্য শহরে ১টি সরকারি কলেজ ও ১টি বেসরকারি মহিলা কলেজ রয়েছে। এছাড়াও প্রাথমিক ও মাধ্যমিক শিক্ষার জন্য ৬টি মাধ্যমিক বিদ্যালয়, ১৫টি প্রাথমিক বিদ্যালয় ও ৪টি মাদ্রাসা রয়েছে।  খেলাধুলা এখানকার জনপ্রিয় খেলার মধ্যে বর্তমানে ক্রিকেট ও ফুটবলের আধিপত্য দেখা যায়। গৌরনদী বেশ কয়েকটি খেলার মাঠ রয়েছে। এর মধ্যে গৌরনদী সরকারী কলেজ খেলার মাঠ , বাটাজোর  হাই স্কুল মাঠ, মাহিলাড়া ডিগ্রী কলেজ মাঠ, গৌরনদী উচ্চ বিদ্যালয়ের মাঠ ইত্যাদি। প্রতি বছর এসব মাঠে ফুটবল, ক্রিকেট সহ নানান প্রতিযোগিতা অনুষ্ঠিত হয়।  নদ-নদী গৌরনদীর উল্লেখযোগ্য নদী পালরদী ও আড়িয়াল খাঁ। পালরদী নদীটি শহরের প্রাণ কেন্দ্রে অবস্থিত। গৌরনদী উপজেলা পরিষদ এ নদীর তীরে অবস্থিত।  দর্শনীয় স্থান  কসবা মসজিদ  কমলাপুর জামে মসজিদ  মাহিলারা মঠ শাহি পার্ক  তথ্যসূত্র  বিষয়শ্রেণী:বাংলাদেশের শহর বিষয়শ্রেণী:বরিশাল জেলার জনবহুল স্থান
হ্যাকারস (), ১৯৯৫ সালে মুক্তি পাওয়া একটি আমেরিকান রহস্যচলচ্চিত্র। ছবিটির পরিচালক ছিলেন ইয়ান সফটলে, এবং শ্রেষ্ঠাংশে অভিনয় করেছেন, জনি লি মিলার, অ্যাঞ্জেলিনা জোলি, ও ম্যাথিউ লিলার্ড। চলচ্চিত্ররূপ দিয়েছেন ম্যাথিউ মোরু। ছবিটির কাহিনী গড়ে উঠেছে মূলত হ্যাকার ও সাইবার অপরাধীদের নিয়ে। ছবিতে দেখা যায়, কিছু স্কুল পড়ুয়া অসম্ভব প্রতিভাশালী হ্যাকার ব্যাবসায়িক প্রতিষ্ঠানগুলোতে অবৈধভাবে অনুপ্রবেশ ও আর্থিকভাবে ক্ষতিগ্রস্ত করছে।   কাহিনী সংক্ষেপ  ১৯৮৮ সালে সিয়াটলের কিশোর ডেড "জিরো কুল" মারফিকে (জনি লি মিলার) গ্রেপ্তার করা হয়। তার অপরাধ ছিলো সে মাত্র একদিনে ১,৫০৭ টি সিস্টেম ক্র্যাশ করেছে, যার ফলে নিউ ইয়র্ক স্টক এক্সচেঞ্জের সূচক একবারেই ৭ পয়েন্ট নেমে গেছে। এ ঘটনাটি ঘটাবার সময় ডেডলির বয়স ছিলো মাত্র ১১। এবং তাকে শাস্তি স্বরূপ যেকোনো প্রকার কম্পিউটার ও টেলিফোন যন্ত্রাংশ ধরা ও পরিচালনা করার ওপর নিষেধাজ্ঞা আরোপ করা হয়।  ডেডলির বয়স ১৮ হবার কিছুদিন আগে তার মা (ততো দিনে বিবাহবিচ্ছেদ হয়ে যাওয়া) নিউ ইয়র্ক সিটিতে কাজ নেন। ১৮ হবার পর ডেডলি একটি স্থানীয় টেলিভিশন চ্যানেলে নিরাপত্তারক্ষীদের ফোন করে কৌশলে তাদের কাছ থেকে মডেমের ফোন নম্বর যোগাড় করে (সোশ্যাল ইঞ্জিনিয়ারিং কৌশল ব্যবহারের মাধ্যমে)। এরপর সে সফলতার সাথে ঐ টেলিভিশন নেটওয়ার্কের সিস্টেম হ্যাক করে এবং সেই সময় প্রচারিত হতে থাকা একটি অনুষ্ঠান পাল্টে দ্য আউটার লিমিটস-এর একটি পর্ব প্রচার করা শুরু করে। ঠিক সে সময় সে ঐ নেটওয়ার্কেই আরেক জন হ্যাকার দ্বারা আক্রান্ত হয়, এবং সিস্টেম থেকে অপসৃত হয়। ধারণা করা হয় সেই হ্যাকার হচ্ছে ছবির নায়িকা এসিড বার্ন (অ্যাঞ্জেলিনা জোলি)।   নির্মাণ চলচ্চিত্রের স্কুলের দৃশ্যগুলো নিউ ইয়র্কের মানহাটনের স্টুইভেসান্ট হাই স্কুল ও পাশ্ববর্তী এলাকায় ধারণ করা হয়েছে।   তথ্যসূত্র    বহিঃসংযোগ     Original MGM/UA website (on Archive.org)  Hacked website - Original MGM/UA website after defacement by the Internet Liberation Front (on Archive.org)  বিষয়শ্রেণী:মার্কিন চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:১৯৯৫-এর চলচ্চিত্র বিষয়শ্রেণী:নিউ ইয়র্ক শহরের পটভূমিতে চলচ্চিত্র বিষয়শ্রেণী:নিউ ইয়র্ক শহরে ধারণকৃত চলচ্চিত্র বিষয়শ্রেণী:মার্কিন অপরাধ চলচ্চিত্র বিষয়শ্রেণী:টেকনো-থ্রিলার চলচ্চিত্র বিষয়শ্রেণী:১৯৯৫-এর পটভূমিতে চলচ্চিত্র বিষয়শ্রেণী:মার্কিন অপরাধ থ্রিলার চলচ্চিত্র বিষয়শ্রেণী:মার্কিন কিশোর চলচ্চিত্র বিষয়শ্রেণী:১৯৮৮-এর পটভূমিতে চলচ্চিত্র বিষয়শ্রেণী:ইউনাইটেড আর্টিস্ট্‌সের চলচ্চিত্র বিষয়শ্রেণী:পাইনউড স্টুডিওজে ধারণকৃত চলচ্চিত্র বিষয়শ্রেণী:১৯৯০-এর দশকের ইংরেজি ভাষার চলচ্চিত্র বিষয়শ্রেণী:১৯৯০-এর দশকের মার্কিন চলচ্চিত্র
মিজনা ওয়াকাস (কেবল মিজনা নামেও পরিচিত) হলেন একজন পাকিস্তানি টেলিভিশন এবং থিয়েটার অভিনেত্রী। তিনি বেশ কয়েকটি জনপ্রিয় ধারাবাহিক নাটকে সহ-অভিনেত্রীর ভূমিকায় অভিনয় করার জন্য পরিচিত। তিনি হাম টিভির জনপ্রিয় সিরিজ সুনো চন্দা এবং এর সিক্যুয়াল সুনো চন্দ ২-এ বিলো চরিত্রে অভিনয় করেছেন। বর্তমানে তিনি কায়ামত নাটকে সাদের বোনের চরিত্রে অভিনয় করছেন।   অভিনয়  টেলিভিশন বছর শিরোনাম ভূমিকা মন্তব্য ২০১৩ মন কে মতি মহাম জিও টিভিতে প্রচারিত ২০১৫ মেরা নাম ইউসুফ হাই হাজিরা নূর মোহাম্মদ এ-প্লাস টিভিতে প্রচারিত ২০১৫ ইশক-এ-বেনাম হাম টিভিতে প্রচারিত ২০১৬ দিওয়ানা পেতে আমি হাম টিভিতে প্রচারিত ২০১৬ হাসিল মোমিনা জিইও টিভিতে প্রচারিত ২০১৬ নাটক জারনব হাম টিভিতে প্রচারিত ২০১৭ নজর-ই-বদ উমেরা হাম টিভিতে প্রচারিত ২০১৭–২০১৮ ঘর তিতলি কা পার  ফখীরা (আনজুমের বড় বোন) জিও টিভিতে প্রচারিত ২০১৮ আইক থি রানিয়া সালমা জিও টিভিতে প্রচারিত ২০১৮ সুনো চন্দ আরবেলা (বিলো) হাম টিভিতে প্রচারিত ২০১৮ তাবীর মুসকান হাম টিভিতে প্রচারিত ২০১৮ সায়াhttps://pakistani.pk/saaya/ রাহেলা জিও টিভি ২০১৮ মরিয়ম পেরিয়ার তাবাসসাম টিভি ওয়ানতে প্রচারিত ২০১৮–২০১৯ পিক-এ-বু শাহওয়াইজ হয়েছে একটি প্লে এন্টারটেইনমেন্টে প্রচারিত ২০১৮–২০১৯ লামহে কাইসেরা (বাসিতের স্ত্রী) হাম টিভিতে প্রচারিত ২০১৯ দিল কিয়া করায় জুনাইরা জিও এন্টারটেইনমেন্টে প্রচারিত ২০১৯ সায়বান অতিথি জিও এন্টারটেইনমেন্টে প্রচারিত ২০১৯ সুনো চন্দ ২ আরবেলা (বিলো) হাম টিভিতে প্রচারিত ২০১৯ মাকফাত পর্ব ১৪ ২০১৯ ডলি ডার্লিং রাবিয়া ২০১৯ দার খুদা সে মহাম ২০২০ মুনাফিক রমশা, হামজার কাজিন। ২০২০ মকফাত (দ্বিতীয় মরসুম) পুনরাবৃত্তি পর্ব "শাক"  ২০২০ দিখোয়া ফাইজা পর্ব "খুশি কে রঙ"  ২০২০-২০২১ মহব্বত তুঝে আলভিদা নূরী ২০২১ কায়ামাত† সাদের বোন, সায়রা জিও টিভিতে প্রচারিত   অন্যান্য উপস্থিতি  বছর শিরোনাম মন্তব্য সূত্র ২০১৮ মাজাক রাত অতিথি উপস্থিতি   তথ্যসূত্র   বিষয়শ্রেণী:পাকিস্তানি টেলিভিশন অভিনেত্রী বিষয়শ্রেণী:২১শ শতাব্দীর পাকিস্তানি অভিনেত্রী বিষয়শ্রেণী:পাকিস্তানি নারী মডেল বিষয়শ্রেণী:জীবিত ব্যক্তি বিষয়শ্রেণী:১৯৮৯-এ জন্ম বিষয়শ্রেণী:পাকিস্তানি চলচ্চিত্র অভিনেত্রী
হিন্দুস্তান দৈনিক একটি ভারতীয় হিন্দি ভাষার দৈনিক পত্রিকা এবং ভারতের চতুর্থ বৃহত্তম প্রচারিত সংবাদপত্র। মদন মোহন মালাভিয়া ১৯৩৬ সালে এটি চালু করেছিলেন।  এটি হিন্দুস্তান মিডিয়া ভেঞ্চারস লিমিটেড প্রকাশ করেছে। এর আগে এটি এইচটি মিডিয়া লিমিটেড গ্রুপের অংশ ছিল, যা ২০০৯ সালের ডিসেম্বরে হিন্দুস্তান মিডিয়া ভেঞ্চারস লিমিটেড নামে একটি পৃথক সংস্থায় পরিণত হয়েছে।  এটি দেশের দ্বিতীয় বৃহত্তম পঠিত দৈনিক। হিন্দু বেল্ট জুড়ে হিন্দুস্তানের ২১টি সংস্করণ রয়েছে। এগুলি হলো: দিল্লি, হরিয়ানা (ফরিদাবাদ), বিহার (পাটনা, মুজাফফরপুর, গয়া, ভাগলপুর এবং পূর্ণিয়া), ঝাড়খণ্ড (রাঁচি, জামশেদপুর এবং ধানবাদ), উত্তর প্রদেশ (লখনউ, বারাণসী, মিরাট, আগ্রা, এলাহাবাদ, গোরক্ষপুর, বরেলি, মুরাদাবাদ, আলিগড়, এবং কানপুর) এবং উত্তরাখণ্ড (দেরাদুন, হরিদ্বার, হলদওয়ানি)। এগুলি ছাড়াও কাগজটি মথুরা, সাহারানপুর, ফৈজাবাদের মতো গুরুত্বপূর্ণ শহরেও পাওয়া যায়।  হিন্দুস্তানের  প্রধান সংস্করণগুলি অনলাইনে ই-পেপার ফরমেটে উপলব্ধ।   বিহার এবং ঝাড়খণ্ডে  হিন্দুস্তান  বিহারে তার প্রাধান্য বজায় রেখেছে ৫ মিলিয়ন পাঠক (আইআরএস ২০১১ সালের চতুর্থ প্রান্তিক অনুযায়ী) নিয়ে। এটি বিহারের হিন্দি পাঠকদের জন্য বিশাল বাজারের ৭৩% ভাগ দখলে রেখেছে। ১৩ মে ২০১৬-তে হিন্দুস্থানের একজন সাংবাদিককে গুলি করে হত্যা করা হয়েছিল।    উত্তর প্রদেশে  হিন্দুস্তান উত্তর প্রদেশ রাজ্যে দ্রুত প্রসারিত হচ্ছে, এটি হিন্দি পত্রিকার বৃহত্তম বাজার এবং এখানে এটি সবচেয়ে দ্রুত বর্ধমান হিন্দি দৈনিক।   উত্তরাখণ্ডে  ২০০৮ সালের মে মাসে হিন্দুস্তান উত্তরাখণ্ডে প্রবেশ করেছে। এই সংস্করণে উত্তরাখণ্ড এবং পশ্চিম ইউপির মূল শহরগুলি (যেমন দেরাদুন, হৃষীকেশ, হরিদ্বার, রুরকি এবং সাহারানপুর) কভার করে। ২০০৯ সালের জানুয়ারিতে, হিন্দুস্তান হালদওয়ানিতে সংস্করণ শুরু করেছিল। উত্তরাখণ্ডে বর্তমানে এটির সর্বাধিক সংখ্যক পাঠক রয়েছে।   আরো দেখুন    ভারতে প্রিন্ট মিডিয়া   তথ্যসূত্র    বহিঃসংযোগ    হিন্দুস্তানের  অফিসিয়াল ওয়েবসাইট   ই-পেপার  বিষয়শ্রেণী:হিন্দি ভাষার সংবাদপত্র বিষয়শ্রেণী:ভারতের দৈনিক সংবাদপত্র বিষয়শ্রেণী:১৯৩৬-এ ভারতে প্রতিষ্ঠিত বিষয়শ্রেণী:ভাগলপুরের সংবাদপত্র বিষয়শ্রেণী:গয়া, ভারতের সংবাদপত্র বিষয়শ্রেণী:মুজাফফরপুরের সংবাদপত্র বিষয়শ্রেণী:ঔরঙ্গাবাদ, বিহারের সংবাদপত্র বিষয়শ্রেণী:দিল্লির সংবাদপত্র বিষয়শ্রেণী:বারাণসীর সংবাদপত্র বিষয়শ্রেণী:হিন্দুস্তান টাইমস বিষয়শ্রেণী:পাটনার সংবাদপত্র
অমৃতসর–পাঠানকোট রেলপথ ভারতের পাঞ্জাব রাজ্যের অমৃতসর ও পাঠানকোট জংশনকে সংযুক্ত করে। রেলপথটি প্রশাসনিকভাবে উত্তর রেলের আওতাধীন।   ইতিহাস  ১১৮.৯ কিলোমিটার (৬৮ মাইল)-দীর্ঘ ১,৬৭৬ মিমি (৫ ফুট ৬ইঞ্চি) চওড়া ব্রড-গেজ অমৃতসর–পাঠানকোট রেলপথটি ১৮৮৪ সালে খোলা হয়। এটি মূলত স্থানীয় সরকারের অন্তর্গত ছিল এবং ১৮৯২ সালে উত্তর পশ্চিম রেলওয়েতে স্থানান্তরিত হয়। অমৃতসর–ডেরা বাবা নানক শাখা রেলপথটি বাতলা তহসিলের পশ্চিমাঞ্চলে রেল পরিষেবা পরিবেশন করে। ১৯৪৭ সালে ভারত বিভাগের আগে এই রেলপথটি ২২৫.৯ কিলোমিটার (১৪০ মাইল) দীর্ঘ ছিল এবং শিয়ালকোটের (বর্তমানে পাকিস্তানে অন্তর্ভুক্ত) সাথে যুক্ত ছিল, তবে দেশভাগের পরে ডেরা বাবা নানক স্টেশনটি টার্মিনাসে পরিণত হয়। বাতলা–কাদিয়ান সংযোগটি বাতলা তহসিলের পূর্ব অংশে কার্যক্রম পরিচালনা করে। ২২৫.৯ কিমি (১৪০ মাইল) দীর্ঘ অমৃতসর–শিয়ালকোট রেলপথটি এভাবেই চালিত হয়েছিল: অমৃতসর–ডেরা বাবা নানক–নরোওয়াল–শিয়ালকোট, ১.০২৪ কিমি (১ মাইল) দীর্ঘ রবি নদীর সেতু সহ।  ২০১৫ সালে গুরুদাসপুর হামলার সময় এই রেলপথে বিপর্যয় এড়ানো সম্ভব হয়, কারণ রেললাইনম্যান অশ্বানী সায়নী ট্র্যাকে একটি বোমা শনাক্ত করেন ও পরবর্তী ট্রেন আসার আগে কর্তৃপক্ষকে সতর্ক করেন।   গুরুত্ব  এই রেলপথ কৌশলগতভাবে খুব গুরুত্বপূর্ণ। এটি পাঞ্জাবের তিনটি সীমান্ত জেলাকে একে অপরের সাথে যুক্ত করে, এই জেলাগুলি হল অমৃতসর, গুরুদাসপুর ও পাঠানকোট। এই রেলপথ জলন্ধর–জম্মু রেলপথের জন্য একটি পরিবর্তন বা বিকল্প রুট সরবরাহ করে। যখনই কোনও প্রতিবাদ বা প্রযুক্তিগত/যান্ত্রিক কাজের কারণে জলন্ধর–জম্মু রেলপথের ট্র্যাকটি বাধাগ্রস্ত হয়, তখন বেশিরভাগ ট্রেনসমূহ অমৃতসর–গুরুদাসপুর হয়ে পাঠানকোট ও জম্মু পর্যন্ত চলাচল করে। এই রেলপথটি কৌশলগত ভূমিকা নিতে ও যুদ্ধের পরিস্থিতিতে সামরিক যন্ত্রপাতি ও রসদ পরিবহনে সহায়তা করতে সক্ষম। এই রেলপথের গুরুত্বপূর্ণ স্টেশনসমূহ হল অমৃতসর, বাতলা, গুরুদাসপুর ও পাঠানকোট।   রেলওয়ে কর্মশালা  অমৃতসর রেলওয়ে কর্মশালায় ডব্লিউডিএস-৪ লোক এবং ব্রেকডাউন ক্রেন ও বোগি উৎপাদন পর্যায়ক্রমে পর্যবেক্ষণ করা হয়।   যাত্রী চলাচল   অমৃতসর এই লাইনের একমাত্র স্টেশন, যা ভারতীয় রেলের শীর্ষ শতাধিক বুকিং স্টেশনগুলির মধ্যে স্থান লাভ করেছে।   তথ্যসূত্র    বহিঃসংযোগ   অমৃতসরে ট্রেন  পাঠানকোট জংশনে ট্রেন  অমৃতসর-ডেরা বাবা নানক ডিএমইউ'এর সময় সারণী  বিষয়শ্রেণী:ভারতের ৫ ফুট ৬ ইঞ্চি গেজের রেলপথ
থাম্ব|ডান|400px|প্যারিসে একোল নরমাল সুপেরিয়রের মূল প্রাঙ্গণ একোল নর্মাল সুপেরিয়র () ফ্রান্সের প্যারিস শহরে অবস্থিত একটি উচ্চশিক্ষা প্রতিষ্ঠান। এটি ১৭৯৪ সালে একটি শিক্ষক প্রশিক্ষণ কেন্দ্র হিসেবে প্রতিষ্ঠিত হয়। বর্তমানে এখান থেকে কিছু ছাত্র পাশ করে শিক্ষক হলেও বেশির ভাগ ছাত্র পড়াশোনা শেষ করে বিশ্ববিদ্যালয়ে অধ্যাপনার কাজে কিংবা সরকারী চাকুরিতে যোগদান করে। বিদ্যালয়টি প্যারিসের শিক্ষা ও সংস্কৃতির বিখ্যাত কেন্দ্র পশ্চিম তীর এলাকাতে অবস্থিত। মূল ক্যাম্পাসটি প্যারিসের ৫ম আরোঁদিসমঁ এলাকার উল্ম সড়কে (rue d'Ulm) অবস্থিত।  একোল নর্মাল সুপেরিয়রে স্নাতক ও স্নাতকোত্তর উভয় ধরনের পড়াশোনার জন্যই ব্যবস্থা আছে। এখানে গণিত, কম্পিউটার বিজ্ঞান, পদার্থবিজ্ঞান, জীববিজ্ঞান, রসায়ন, ভূবিজ্ঞান, আধুনিক সাহিত্য, বিদেশী ভাষা, চিরায়ত পাঠ, দর্শন, ইতিহাস, ভূগোল এবং সামাজিক বিজ্ঞানসমূহের জন্য ডিপার্টমেন্ট আছে। বিদ্যালয়টি ফ্রান্সের গ্রঁত একোল বা সবচেয়ে মর্যাদাপূর্ণ উচ্চশিক্ষা প্রতিষ্ঠানগুলির একটি। ভর্তি হতে ইচ্ছুক ছাত্রদেরকে মাধ্যমিক স্কুল পর্যায় পাস করে অত্যন্ত প্রতিযোগিতামূলক পরীক্ষায় অবতীর্ণ হতে হয়। বেশির ভাগ প্রার্থী মাধ্যমিক বিদ্যালয় পাস করার পর আরও দুই থেকে তিন বছর এই পরীক্ষার জন্য প্রস্তুতি নেয়।  একোন নর্মাল সুপেরিয়রের ছাত্ররা পড়াশোনা চলাকালীন অবস্থায় বৃত্তি পায়। পড়াশোনার বিষয়বস্তু নির্বাচনের ব্যাপারে তাদের যথেষ্ট স্বাধীনতা আছে। এ ব্যাপারে স্কুল থেকে সম্প্রতি পাস করা প্রাক্তন ছাত্ররা তাদেরকে সাহায্য করে।  একোল নর্মাল সুপেরিয়র থেকে উত্তীর্ণ বিখ্যাত ছাত্রদের মধ্যে আছেন দার্শনিক জঁ-পল সার্ত্র্‌ ও অঁরি বের্গসন, রসায়নবিদ ও জীববিজ্ঞানী লুই পাস্তুর এবং রাজনৈতিক নেতা লেওঁ ব্লুম।   তথ্যসূত্র   বিষয়শ্রেণী:ফ্রান্সের শিক্ষাপ্রতিষ্ঠান বিষয়শ্রেণী:প্যারিস বিশ্ববিদ্যালয়
শিয়াং বিনশুয়ান (; জন্ম: ১৬ নভেম্বর ২০০১) হলেন একজন চীনা সমলয় সাঁতারু, যিনি চীনের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  বিনশুয়ান চীনের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি একটি স্বর্ণ পদক জয়লাভ করেছেন।  প্রারম্ভিক জীবন শিয়াং বিনশুয়ান ২০০১ সালের ১৬ই নভেম্বর তারিখে চীনের দাচুতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন বিনশুয়ান চীনের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ছাং হাও, ফং ইউ, ওয়াং ছিউয়ে, ওয়াং লিউই, ওয়াং ছিয়ানই, শিয়াও ইয়ানিং এবং চাং ইয়াইয়ের সাথে চীনের দল হিসেবে দলগত প্রতিযোগিতায় অংশগ্রহণ করেছিলেন; প্রতিযোগিতাটিতে তারা সর্বমোট ৯৯৬.১৩৮৯ পয়েন্ট অর্জন করে স্বর্ণ পদক জয়লাভ করেছেন; যেখানে টেকনিকাল, ফ্রি এবং অ্যাক্রোব্যাটিক রুটিনে তারা যথাক্রমে ৩১৩.৫৫৩৮, ৩৯৮.৮৯১৭ এবং ২৮৩.৬৯৩৪ পয়েন্ট পেয়েছিলেন।  তথ্যসূত্র  বহিঃসংযোগ     বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:চীনা নারী সাঁতারু বিষয়শ্রেণী:চীনা সমলয় সাঁতারু বিষয়শ্রেণী:চীনের অলিম্পিক সমলয় সাঁতারু বিষয়শ্রেণী:২০২৪ গ্রীষ্মকালীন অলিম্পিকের সমলয় সাঁতারু বিষয়শ্রেণী:সমলয় সাঁতারে অলিম্পিক পদক বিজয়ী বিষয়শ্রেণী:অলিম্পিক স্বর্ণপদক বিজয়ী চীনা বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী বিষয়শ্রেণী:এশিয়ান গেমসে স্বর্ণপদক বিজয়ী চীনা বিষয়শ্রেণী:২০২২ এশিয়ান গেমসের পদক বিজয়ী বিষয়শ্রেণী:সমলয় সাঁতারে এশিয়ান গেমস পদক বিজয়ী বিষয়শ্রেণী:২০২২ এশিয়ান গেমসের সমলয় সাঁতারু বিষয়শ্রেণী:সমলয় সাঁতারে বিশ্ব সাঁতার প্রতিযোগিতার পদক বিজয়ী বিষয়শ্রেণী:২০২৪ বিশ্ব সাঁতার প্রতিযোগিতার সমলয় সাঁতারু বিষয়শ্রেণী:২০২৩ বিশ্ব সাঁতার প্রতিযোগিতার সমলয় সাঁতারু বিষয়শ্রেণী:২০২২ বিশ্ব সাঁতার প্রতিযোগিতার সমলয় সাঁতারু
চাঁপাইনবাবগঞ্জ শাটল (ট্রেন নং-১০৯/১১০) বাংলাদেশ রেলওয়ের অধীনে চলা একটি শাটল ট্রেন। এই ট্রেন মূলত চাঁপাইনবাবগঞ্জ হতে ঢাকাগামী যাত্রীদের‌‌ রাজশাহীতে পৌঁছে দিয়ে ঢাকাগামী পদ্মা এক্সপ্রেস ট্রেনের সাথে সংযোগ করার জন্য চলাচল করে।  ইতিহাস  উদ্ভোধন  স্টেশন তালিকা রাজশাহী রেলওয়ে স্টেশন কাকনহাট রেলওয়ে স্টেশন ললিতনগর রেলওয়ে স্টেশন আমনুরা বাইপাস রেলওয়ে স্টেশন চাঁপাইনবাবগঞ্জ রেলওয়ে স্টেশন  সময়সূচি ১০৯ = রাজশাহী ছাড়ে সকাল ১০:৩৫ এবং চাঁপাইনবাবগঞ্জ পৌঁছে সকাল ১১:৫০ । ১১০ = চাঁপাইনবাবগঞ্জ ছাড়ে দুপুর ০২:১৫ এবং রাজশাহী পৌঁছে বিকাল ৩:৪০ ।  তথ্যসূত্র  বিষয়শ্রেণী:বাংলাদেশের নামযুক্ত যাত্রীবাহী ট্রেন
চর্যাগীতি রচনার সংখ্যাধিক্যে দ্বিতীয় স্থানের অধিকারী হলেন চর্যাপদের বাঙ্গালি কবি ভুসুক পা। তাঁর রচিত আটটি পদ চর্যাপদ গ্রন্থে সংগৃহীত হয়েছে।  সৌরাষ্ট্রের রাজপুত্র শান্তিদেবেরও অপর নাম ভুসুকু ছিল তবে শান্তিদেব ভূসুকু আর কবি ভুসুকু এক ব্যক্তি কিনা সেই বিষয়ে পণ্ডিত হরপ্রসাদ শাস্ত্রী যথেষ্ট সংশয় প্রকাশ করেছেন। পন্ডিত হরপ্রসাদ শাস্ত্রীর মতে "কবি ভুসুকু" বাঙালি ছিলেন। শান্তিদেব ভুসুকু তার শেষ জীবনে নালন্দায় বৌদ্ধ ভিক্ষু হিসেবে নিঃসঙ্গ ভাবে অবস্থান করেন। সেজন্য ভুক্তির ভু, সুপ্তির সু এবং কুটিরের কু -এই তিন আদ্যক্ষর যোগে তাঁকে ভুসুক বলে পরিহাস করা হত। ডঃ মুহাম্মদ শহীদুল্লাহ্‌র মতে শান্তিদেব ভুসুক সাত শতকের দ্বিতীয়ার্ধে বর্তমান ছিলেন। রাহুল সাংকৃত্যায়নের মতে ভুসুকুর জীবিৎকালের শেষ সীমা ৮০০ খ্রিস্টাব্দ। বাংলায় মহারাজ ধর্ম পালের রাজত্বকালে (৭৭০-৮০৬ খ্রিস্টাব্দ) কবি ভুসুকু জীবিত ছিলেন। তিনি রাউত বা অশ্বারোহী সৈনিক ছিলেন। পরে ভিক্ষু ও সিদ্ধ হন। 'আজি ভুসুকু বঙ্গালী হইলী। নিঅ ঘরিণী চন্ডালে লেলী।' - কবি ভুসুকু স্বয়ং এই উক্তির মাধ্যমে নিজেকে বাঙ্গালী বলে উল্লেখ করেছেন। তাঁর স্বরচিত চর্যাগীতির এই উক্তিকে প্রমাণ স্বরূপ বিবেচনা করে তাঁকে বাঙ্গালী কবি হিসেবে গণ্য করা হয়।   তথ্যসূত্র   সূত্রঃ বাংলা সাহিত্যের ইতিহাস, মাহবুবুল আলম।  বিষয়শ্রেণী:চর্যাপদের কবি বিষয়শ্রেণী:বাংলা সাহিত্যের ইতিহাস
This template displays the route marker for Malaysian roads given the route number. If the proper image does not exist on this wiki or Wikimedia Commons, the template will display the route number in italics until the image is uploaded. This template does not currently work for expressway routes and will display an error instead.   Examples  {{JKR|1}} →  {{JKR|9999}} →  {{JKR|P1}} →  {{JKR|E40}} →    Specifying output  Some pages (example) use this template many times. To avoid errors due to the large number of expensive function calls to test which images exist, an optional second parameter can be added: svg to use the svg image png to use the png image text to use italic text  Examples: {{JKR|1|svg}} →  {{JKR|1|png}} →  {{JKR|1|text}} →
রাবি পীরজাদা ( )    তিনি একজন পাকিস্তানি পপ গায়িক, টেলিভিশন উপস্থাপিকা ও চলচ্চিত্র শিল্পী।     কর্মজীবন  পীরজাদা তার পেশাগত কাজ  শুরু করেছিলেন ২০০৪ সালে, তিনি তার প্রথম গান দাহদি কুড়ি ২০০৫ সালে চালু করেছিলেন, যা হিট হয়েছিল। তার অন্যান্য গানগুলি ছিল মুঝে  ইশক হ্যায়, যাদু, কিসী কে হো রহো । তাঁর গানের কিসি কে হো কে রহো প্রখ্যাত সংগীতশিল্পী শোয়েব মনসুর সুর করেছিলেন।  তিনি মার্কিন নিউজ বক্সের মতো নিউজ ওয়েবসাইটগুলির জন্য কন্টেন্ট রাইটিংও শুরু করেছিলেন। তিনি একটি সাপ্তাহিক টেলিভিশন অনুষ্ঠানও করেছেন। তার টিভি নাটক প্রযোজনা কিসা কুরসি কা জুলাই ২০১৬ সালে চালু হয়েছিল।    তিনি প্রায়শই পাকিস্তানি টেলিভিশন কমেডি এবং টক শোতে যেমন দুনিয়া নিউজের শো মজাক রাতের মতো অতিথি উপস্থিত হন। http://www.filmg.com/mazaaq-raat-on-dunya-news-9-may-2016-rabi-peerzada-raza-haroon-dunya-news/ , Rabi Peerzada on Dunya News TV comedy show 'Mazaaq Raat', Published 9 May 2016, Retrieved 31 May 2016 ২০১৮ সালে, মীরার পাশাপাশি প্রধান চরিত্রে শর শরাবা ছবিতে পিরজাদা তার আত্মপ্রকাশ করেছিলেন।  পরিচালক শাহজাদ গুজ্জরের রোমান্টিক-কমেডি ফিল্ম কোর্ট ম্যারেজ সহ পীরজাদার বেশ কয়েকটি প্রকল্প রয়েছে, যা ২০১৩ সালের শেষদিকে ঘোষণা করা হয়েছিল।  তিনি হলিউডের একটি প্রযোজনায় অভিনয় করেছেন বলেও জানা গেছে।    শিল্পী  ২০১৭ সালে, তিনি একটি সাক্ষাত্কারের পরে স্পটলাইট অর্জন করেছিলেন যাতে তিনি বলিউডের চলচ্চিত্র এবং অভিনেতা সালমান খানের সমালোচনা করেছিলেন এবং যুবকদের মধ্যে অপরাধ প্রচারের জন্য দোষারোপ করা হয়েছিলো।     সমালোচনা  ৪ নভেম্বর ২০১৯ এ, তার ফাঁস নগ্ন ছবি এবং অন্তরঙ্গ ভিডিওগুলির কারণে তিনি ফিল্ম ইন্ডাস্ট্রি ছেড়ে যাওয়ার ঘোষণা করেছিলেন। তিনি টুইট বার্তায় লিখেন ‘‘আমি, রাবি পীরজাদা শোবিজ ছেড়ে দিচ্ছি। আল্লাহ আমার গুনাহ মাফ করুন এবং আমার পক্ষে মানুষের হৃদয়কে নরম করুন।’  ২০১৯ সালে তিনি ভারতের প্রধানমন্ত্রী নরেন্দ্র মোদিকে হুমকি দিয়ে গণমাধ্যমের শিরোনাম হয়েছেন। কাশ্মির ইস্যুতে  আত্মঘাতি জ্যাকেট পরে সামাজিক যোগাযোগের মাধ্যমে ছবি প্রকাশ করে নরেন্দ্র মোদিকে হুমকি দিয়েছিলেন।  ওই ইস্যু নিয়ে কুমির আর সাপ নিয়ে একটি ভিডিও আপলোড করে নরেন্দ্র মোদিকে হুমকি দেন রাবি। ভিডিওর পাশে রাবি লেখেন, এগুলো নরেন্দ্র মোদির জন্য উপহার। আমার বন্ধুরা আপনাকে খাবে। পরে পাকিস্তান বন্যপ্রাণী সংরক্ষণ কর্তৃপক্ষ অবৈধভাবে বন্যপ্রাণী বন্দি রাখার জন্য রাবিকে জরিমানা করে।  পীরজাদা অবশ্য দাবি করেছিলেন, সাপ এবং কুমির তার নিজের না। ভিডিও করার জন্য সেসব তিনি ভাড়া করেছিলেন।    চলচ্চিত্রের তালিকা    চলচ্চিত্র   বছর  খেতাব  ভূমিকা  সূত্র।  ২০১৮  শোর শরাবা  http://tribune.com.pk/story/1164666/shor-sharaba-enters-post-production/  ধাই  প্যার কি এফআইআর   http://www.jhelumgeo.pk/Story/2964  কোর্ট ম্যারেজ    টেলিভিশন উপস্থিতি   বছর  খেতাব  ভূমিকা  চ্যানেল  নোট  ২০১৫  বন্ধুত্বপূর্ণ বিরোধিতা  নিমন্ত্রণকর্তা  2016  রবির সাথে উইকএন্ড  নিমন্ত্রণকর্তা  চ্যানেল 92   2016-বর্তমান  কিসা কুরসি কা  নিমন্ত্রণকর্তা  পিটিভি হোম  2016  রবির সাথে হোয়াটসআপ  নিমন্ত্রণকর্তা  মূলধন টিভি  2018-বর্তমান  নূর বিবি  জিও বিনোদন  অভিনেত্রী হিসাবে    সংগীত অ্যালবাম     বছর  অ্যালবাম ২০০৫ দহদী কুরে ২০০৬ মুঝে ইশক হাই https://www.youtube.com/watch?v=cl9P4sQOvDQ, 'Mujhe Ishq Hai' song by Rabi Peerzada on YouTube, Retrieved 31 May 2016 ২০১৪আহাত২০১৬ চোরি চোরি ২০১৭ খুশির    তথ্যসূত্র   বিষয়শ্রেণী:পাকিস্তানি গায়িকা বিষয়শ্রেণী:জীবিত ব্যক্তি বিষয়শ্রেণী:১৯৮৯-এ জন্ম বিষয়শ্রেণী:১৯৮০-এ জন্ম বিষয়শ্রেণী:পাকিস্তানি পপ গায়ক বিষয়শ্রেণী:২১শ শতাব্দীর পাকিস্তানি গায়িকা
স্ট্র্যান্ড রোড বা বান্দ রোড , বাংলাদেশের বরিশাল শহরের পূর্ব প্রান্তে অবস্থিত একটি প্রধান সড়ক। ১৮০২ খ্রিষ্টাব্দে কীর্তনখোলা নদীর পশ্চিম পাড় ঘেঁষে গড়ে ওঠা সড়কটি স্টিমারঘাট থেকে সদর রোড ও সাগরদী-রূপাতলী এলাকাকে যুক্ত করেছে।  ইতিহাস ১৮০১ খ্রিষ্টাব্দে বাকেরগঞ্জ জেলার সদরদপ্তর বরিশালে স্থানান্তরিত হয়। এসময় তৎকালীন জেলা ম্যাজিস্ট্রেট ও জজ জন উইন্টল বরিশাল শহরের পূর্বপ্রান্তে কীর্তনখোলা নদীর পশ্চিম তীর ঘেঁষে শহররক্ষা বাধ নির্মাণ করে সড়ক তৈরির উদ্যোগ নেন। নদীর পাড় ঘেঁষে তৈরি বলে সড়কটি স্ট্র্যান্ড রোড নামে পরিচিত হয়। পরবর্তীতে ১৮১১ খ্রিষ্টাব্দে আরেক জেলা ম্যাজিস্টেট জন বেটি সড়কটির সংস্কার করেন ও উইন্টলের সময়ে নির্মিত ভাটার খালের উপর দিয়ে সংযুক্ত পুল পূনঃনির্মান করে একটি মার্বেল পাথর বসিয়ে দেন। পাথরে ইংরেজি, বাংলা ও ফরাসী ভাষায় লেখা হয়, ১৮১১ খ্রিষ্টাব্দে পুল পুনঃনির্মাণ করা হয়েছে। বেটির নামানুসারে কীর্তনখোলা নদী হতে শহরের মধ্যে প্রবাহিত খালটি বাটার খাল এবং পুলটিকে বেটার পুল বলা হয় থাকে। পূর্বে জমিদার ও তালুকদাররা তাদের কোষা নৌকা নদীতে না রেখে বাটার খালে রাখতেন। বর্তমানে, এটি ভাটার খাল নামে পরিচিত ও পুলটির অস্তিস্ত্ব নেই।  পরবর্তী সময়ে সড়কটির নামও বাংলায়িত করে বান্দ রোড করা হয়েছে।  তথ্যসূত্র  বিষয়শ্রেণী:বাংলাদেশের সড়ক বিষয়শ্রেণী:বরিশাল বিভাগ সম্বন্ধীয়